তখন হয়ত টু-থ্রি তে পড়তাম বা তার চেয়েও ছোট। আমার ছেলেবেলায় তারাদের প্রতি এই ভালোবাসাটাকে একটা সময় আর খুঁজেই পাইনি। ওই তারাটার কথা আমার আজো মনে পড়ে। বড় হয়ে হুমায়ূন আজাদের লেখা একটা বই পড়েছিলাম, অমন বই বাংলা ভাষায় আর কেউ কখনো মহাকাশ নিয়ে লিখেছেন কিনা আমার চোখে পড়েনি। সেই বইটা পড়ে বুঝতে পেরেছিলাম সেই তারাটার নামই ধ্রুবতারা, সন্ধাতারা, শুকতারা। সাজু ভাইদের ট্যাঙ্কিটা পুবদিক ছিলো।    অনেক বছর পর কুয়েটে গিয়ে তারা দেখতে শিখেছিলাম। আমার অদ্ভূত সময়ের অদ্ভূত পাগলামিতে কাউকে বন্ধু করে খুঁজে পেতাম না বলে একাকী বড় মাঠে গিয়ে শুয়ে আকাশের তারা দেখতাম। একাকী হয়ত অনেক কথাও বলতাম। তখন Orion কালপুরুষ, সপ্তর্ষীমন্ডল ডিটেক্ট করার চেষ্টা করতাম। আকাশটাকে এর চাইতেও সুন্দর করে আর দেখেছিলাম যেদিন সেন্ট মার্টিনে রাত কাটিয়েছিলাম সিএসই০৫ এর বন্ধুরা সবাই। হোটেল ব্লু মেরিনের দোলনাটায় ঝুলতে ঝুলতে তারার পানে চেয়ে চেয়ে কাটিয়ে দিয়েছিলাম ঘন্টার পর ঘণ্টা…